, 2 
tis hispanicis ditissimas inveni: altera defuncti P. A. Pourretir, 
qui munere canonici in ecclesia Compostelana ornatus anno 4818 
obiit; hic peregrinator indefessus et oculatissimus totam fere 
peninsulam investigaverat, et herbarium ejus (quoad plantas 
hispanicas) principale, quod in collegio pharmaceutico Matritensi 
conservatur, plantis rarissimis abundat, quarum non paucæ hodie 
vix descriptæ sunt, permultæ vero ab eo primum detectæ et in 
schedulis manu scriptis nominibus designatæ dein ab aliis bota- 
nicis sub aliis nominibus descriptæ sunt>).  Alteram collectionem, 
defuncti P. K. 4. Schousboei, de flora Barbariæ meritissimi, in her- 
bario horti botanici hauniensis olim depositam plantisque Hispanicis 
et Lucitanicis (annis 1798—99 lecltis) ditissimam, quotidie ante 
oculos habeo.  SVarias itaque observationes, ex hisce duobus 
herbariis ditissimis excerptas in adnotationibus meis scrupulose 
mserui, ut in usum floræ Hispaniæ postea edendæ inserviant. 
Familiarum nonnullarum determinationem, præcipue e classe 
Acotyledonearum, botanici celeberrimi nobisque amicissimi, quo- 
rum nomina in singulis familiis leguntur, benevole susceperunt, 
quibus omnibus sincero animo gratias agimus. "Nec omittere 
possum, quantam mihbi Parisiis versanti opem tulerunt botanici 
plures, præcipue cell. J. Gay et Cosson, ad quorum herbaria 
aditus liberalissimus mihi patuit; nec non in vastis herbariis 
Musei Parisiensis, Lessertiani et Webbiani, quæ præfectorum 
liberalitate perlustrare mibi licuit, multa comparare potui, quæ 
studium plantarum difficilium magnopere facilitavit. 
7) In hac dissertatione varia nomina manuscripta herbarii Pourretiani suo 
loco inserui, non ad prioritatem nomenclaturæ ejusdem vindicandam, 
sed ut melius appareat, quantum vir acutissimus et indefessus, etsi con- 
sortio cum botanicis contemporaneis fere privatus et auxiliis litterariis 
parcissime munitus vixit, tamen ad floram Hispaniæ explørandam 
præstitit. 
